Pauliina Ståhlberg

Pauliina Ståhlberg (o.s. Pulkkinen) on suomalainen media-alan toimittaja ja tuottaja. Hän on työskennellyt vuoden 2021 alusta Suomen Madridin-instituutin johtajana.  

Ståhlberg toimi marraskuusta 2018 lähtien tuottajana Dionysos Films Oy:llä. Hän tuotti muun muassa Karppi-rikosdraamasarjan toisen ja kolmannen kauden.  

Ståhlberg oli Suomen Lontoon instituutin johtaja vuosina 2015-2018. Hän toimi myös Lontoon eurooppalaisten kulttuuri-instituutioiden verkoston EUNICin presidenttinä. Hän on työskennellyt aiemmin toimittajana, ohjaajana ja tuottajana muun muassa Yleisradiossa, MTV:llä, CNN:llä ja BBC:llä ja yhteistyöpäällikkönä kansallisgalleria Ateneumissa. 

Ståhlberg on kouluttanut naistoimittajia Afganistanissa vuosina 2011-2014 ja toimi Women of the World -järjestössä muun muassa mentorina Lontoossa vuosina 2016-2018.

Lähteet 

Suomalaiset toimittajat
Elävät henkilöt
Syntymävuosi puuttuu